laion/Wikipedia-Exotic huggingface dataset:
ברין קל'י ד'י

ברין קל'י ד'י (בולשית: Bryn Celli Ddu; 'גבעת החורש האפל') הוא רוגם קבורה, שנבנה בתקופה הנאוליתית ומצוי בדרום-מזרח האי אנגלסי, ויילס. האתר עבר לפחות שלושה גלגולים, הממצאים המוקדים ביותר מצביעים על הקמתו סביב 4,000 לפנה"ס מתקופה זו נתגלו שאריות גזעי עץ ששימשו למבנה לא ידוע. כ-1,000 שנים מאוחר יותר הוקם במקום הנג' אבן שהורכב מטבעת אובלית של 17 סלעים ניצבים שתוחמה על ידי חפירה וטבעת אדמה מוגבעת. בבסיסם של חלק מהסלעים נמצאו שאריות אדם שרופות מה שמרמז על שימוש באתר להעלת קורבנות אדם, במרכז ההנג' נמצאה אבן מעוטרת בדימויי נחש שניצבה כנראה במרכז האתר הקדום. כ-1,000 שנים נוספות לאחר מכן וסביב 2,000 לפנה"ס האתר עבר שינוי משמעותי, הסלעים כולם מלבד אחד נופצו או הופלו ובמקום ההנג' הוקם רוגם הקבורה. הרוגום המקורי כלל גבעה גדולה מזו הנראית כיום אשר סביבה חומת אבנים שתחמה את הגבעה לאורך טבעת ההנג' הקדומה, מעבר האבן שהוביל למרכז הרוגום ומקום הקבורה הפנימי היה כולו מכוסה מתחת לגבעת האדמה עם פתח אבן. האתר התגלה בסוף המאה ה-18, וב-1796 הוא נכלל ברישום הדולמנים באי אנגלסי. בשנת 1802 תיאר הויקאר והארכאולוג ג'ון סקינר את האתר כחלק מסיור שלו באנגלסי, בתיאורו (שהתפרסם רק כמאה שנה מאוחר יותר ב-1908), תיאר סקינר את הרוגם, וסיפר איך הוא התגלה מספר דורות לפני כן על ידי איכר שחיפש אבנים לבנייה. הארכאולוג וילפרד המפ ערך חפירה באתר ב-1928-9, בחפירה זו נמצאה אבן בעלת חריטות שניצבה בעבר מול הרוג'ום, אבן זו הועברה למוזיאון הלאומי של ויילס וכיום מוצג העתק במקום שבו הוצבה במקור. בנוסף לכך האתר כולו שוחזר וגבעת האדמה שנשחקה לאורך השנים הוחזרה מעל למעבר האבן כדי לדמות את המראה המקורי, אם כי הגבעה כיום נמוכה וקטנה מהגבעה המקורית שככל הנראה הגיעה עד לאבני השפה המקיפים את האתר. במחקר מ-1998 נתגלה כי האתר נבנה בזווית התואמת את נקודת ההיפוך הקייצית, מה שמצביע שהאתר שימש גם כלוח שנה חקלאי (בדומה לאתרים אחרים ברחבי האיים הבריטיים). הרוגם מכיוון מערב וסביבו תעלת ההנג' הרוגם מכיוון מזרח עם אבני השפה בבסיס הגבעה הפתח לתוך הרוגם ומולו העתק של אבן חרוטה שעמדה במקום המעבר הפנימי למרכז הרוגם אתר האינטרנט הרשמי של ברין קל'י ד'י עמוד עודות האתר באתר Cadw.
אולכסנדר גוריאינוב

אולכסנדר סרגיוביץ' גוריאינוב (באוקראינית: Олександр Сергійович Горяїнов;‏ נולד ב-29 ביוני 1975 בחרקוב) הוא כדורגלן עבר אוקראיני, ששיחק בעמדת השוער בקבוצת מטאליסט חרקוב באוקראינה. הפך למאמן כדורגל לאחר פרישה ממשחק פעיל. גוריאינוב גדל במחלקת הנוער של מועדון הכדורגל אולימפיק חרקוב. בשנת 1992, בגיל 17, עבר לקבוצת הבוגרים של מועדון. כעבור שנה עבר לקבוצת מטאליסט חרקוב, בה תפקד כשוער שני. לאחר שלוש שנים בקבוצה עזב לצסק"א קייב, בה שיחק כשוער ראשי של הקבוצה. בשנת 1997 נקלעה צסק"א קייב לקשים כלכליים וגוריאינוב שב לשורות מטאליסט. מאז ועד לשנת 2016 הוא שיחק במטאליסט, למעט תקופה של כשנה, בה שיחק בקבוצה אחרת. בשנת 2016 פרש ממשחק פעיל. בשנת 1995 זומן גוריאינוב לנבחרת הצעירה, אך שיחק בשורותיה רק משחק אחד. בסוף שנות ה-90 זומן כמה פעמים להנבחרת הבוגרת של אוקראינה, אך לא שותף באף אחד מן המשחקים. רק ב-25 במאי 2010 הוא עלה לראשונה על המגרש במדי נבחרת למשחק רשמי. היה זה משחק ידידות מול נבחרת ליטא. בכך הפך לשחק המבוגר ביותר בנחברת אוקראינה שהשתתף לראשונה במשחק הנבחרת. הוא היה בסגל הנבחרת ליורו 2012, אך לא שותף באף אחד מהמשחקים. בסיום המשחק הפעיל פנה מורוז לקריירת אימון. במשך שנתיים אימן את השוערים של קבוצת מטאליסט 1925. בדצמבר 2018 מונה למאמן הראשי של הקבוצה, אך ביוני 2019 פוטר מתפקידו בשל אי הצלחת הקבוצה בעונת 2018–2019. מדיה וקבצים בנושא אולכסנדר גוריאינוב בוויקישיתוף אולכסנדר גוריאינוב, באתר Transfermarkt אולכסנדר גוריאינוב, באתר Soccerway אולכסנדר גוריאינוב, באתר WorldFootball.net אולכסנדר גוריאינוב, באתר National Football Teams אולכסנדר גוריאינוב, באתר FootballDatabase.eu פרופיל המאמן, באתר Transfermarkt
יאן-קאי קריסטל לואו

יאן-קאי קריסטל לואו (באנגלית: Yan-Kay Crystal Lowe; נולדה ב-20 בינואר 1981) היא שחקנית קנדית. נולדה בשם יאן-קאי לואו (בסינית: 罗 艳琪) בוונקובר, קולומביה הבריטית לאם ממוצא סקוטי ואב סיני יליד הונג קונג. כשהייתה צעירה אביה חזר להונג קונג עם משפחתו, שם הם חיו מספר שנים. היא דוברת קנטונזית באופן שוטף. לדבריה, כבר מגיל חמש רצתה להיות שחקנית. כנערה עבדה בדוגמנות, ומגיל 15 החלה בקריירת משחק. בשנת 2014 נבחרה קריסטל לואו כשחקנית ראשית בסדרה הקנדית-אמריקאית "מכתבי אהבה", הסדרה החלה ב-20 באפריל כללה 10 פרקים והסתיימה ב-22 ביוני 2014. את דמות זו גילמה גם בסדרת הסרטים אשר מבוססת על הסדרה. עד כה יצאו 11 סרטים בערוץ הולמרק, כאשר הראשון שודר בנובמבר 2014 והאחרון במספר שודר ב-2020. ב-8 באוגוסט 2009 התחתנה עם מיקו טומסביץ' באחוזת הייקרופט (אנ') ההיסטורית של ונקובר. יש להם שני ילדים. בבעלותם של הזוג מסעדה בעיר. מדיה וקבצים בנושא יאן-קאי קריסטל לואו בוויקישיתוף יאן-קאי קריסטל לואו, ברשת החברתית אקס (טוויטר) יאן-קאי קריסטל לואו, במסד הנתונים הקולנועיים IMDb (באנגלית) יאן-קאי קריסטל לואו, באתר AllMovie (באנגלית) יאן-קאי קריסטל לואו, במסד הנתונים הקולנועיים KinoPoisk (ברוסית) Signed, Sealed, Delivered - The Series | Hallmark Channel, web.archive.org, ‏2014-04-13 רייצ'ל אלנבוגן, Hallmark Channel ‘Christmas At Holly Lodge’ Premiere: Meet The Cast, Watch Trailer, International Business Times, ‏2017-12-03
הר ג'ופרה

הר ג'ופרה (באנגלית: Mount Joffre) הוא הר הממוקם בהרי הרוקי הקנדיים על קו פרשת המים של אמריקה, ההר נמצא על הגבול בין הפארק הפרובינציאלי פיטר לוהיד שבפרובינציית אלברטה, לפארק הפרובינציאלי אגמי אלק שבפרובינציית קולומביה הבריטית שבקנדה. גובהו של ההר 3,450 מטרים מעל פני הים; והוא מתנשא לגובה של 1,505 מטרים מעל סביבתו. ההר הוא ההר ה-43 בגובהו בקנדה (ה-23 בגובהו באלברטה; ה-36 בגובהו בקולומביה הבריטית), וה-139 בהתנשאותו בקנדה (ה- 9 בהתנשאותו באלברטה; ה-98 בהתנשאותו בקולומביה הבריטית). הראשון שטיפס על ההר היה ג'וזף היקסון (Joseph Hickson) שהודרך על ידי מדריך הטיפוס אדוארד פוז הבן (.Edward Feuz jr), בשנת 1919. שמו של ההר ניתן לו בשנת 1917 על ידי אנשי סקר הגבולות הבינפרובינציאלי אשר סקרו את ההר בשנת 1916. השם אומץ רשמית ב-23 בפברואר 1918. ההר נקרא על שמו של המרשל ז'וזף ז'ופר, המפקד העליון של צבא צרפת בתקופת מלחמת העולם הראשונה. • Dave Birrell, 50 Roadside Panoramas in the Canadian Rockies, P 108 • Alan Kane, Scrambles in the Canadian Rockies – New Edition • Aaron Cameron, Matt Gunn, Hikes Around Invermere & the Columbia River Valley, P 179 מדיה וקבצים בנושא הר ג'ופרה בוויקישיתוף הר ג'ופרה באתר השמות הרשמי של ממשלת קולומביה הבריטית הר ג'ופרה באתר "אנציקלופדיית ההרים הקנדית" הר ג'ופרה באתר peakbagger הר ג'ופרה באתר peakware מידע למטפסים על הר ג'ופרה ותצלומי ההר באתר summitpost מידע למטפסים על הר ג'ופרה באתר alltrails הר ג'ופרה באתר peakfinder הר ג'ופרה באתר peakery תחזית מזג אוויר עדכנית עבור הר ג'ופרה סטטיסטיקות מזג אוויר עבור הר ג'ופרה תחזית מזג אוויר עדכנית (לפי גבהים) עבור הר ג'ופרה תחזית מזג אוויר שעתית עדכנית עבור הר ג'ופרה תחזית נפילת משקעים עדכנית עבור הר ג'ופרה מידע גאוגרפי והיסטורי לפי מקור אחר גובהו של ההר 3,433 מטרים מעל פני הים. הרי אלברטה לפי גובהם הרי קולומביה הבריטית לפי גובהם הרי אלברטה לפי התנשאותם הרי קולומביה הבריטית לפי התנשאותם ההיסטוריה של מתן השם להר
יחסי ירדן–שווייץ

יחסי ירדן–שווייץ הם היחסים הדיפלומטיים הרשמיים שבין הממלכה הירדנית ההאשמית לבין הקונפדרציה השווייצרית. בין הממלכה הירדנית ההאשמית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הקונפדרציה השווייצרית לבין הממלכה הירדנית ההאשמית הם יחסים דיפלומטיים חמים וידידותיים. ירדן מהווה שותפה חשובה של שווייץ בהקשר של יחסים פוליטיים עם המזרח התיכון ומיקומה ליד סוריה וישראל מאפשר לשווייץ לפעול משם לטובת האזור כולו. שווייץ הכירה בעצמאותה של הממלכה ההאשמית הירדנית מהממלכה המאוחדת בשנת 1949. שגרירות שווייצרית נפתחה בעמאן בשנת 1970 ומשרד שיתוף פעולה נפתח במקום בשנת 2001. עד שנת 2008, ירדן הייתה מדינה מועדפת לשיתוף פעולה כלכלי עם שווייץ. העיר העתיקה של פטרה, אשר היום מהווה אתר מורשת עולמית ואחד מאתרי התיירות הראשיים והמוכרים ביותר בירדן, התגלתה בשנת 1912 על ידי מגלה הארצות השווייצרי יוהאן לודוויג בורקהרדט. באוקטובר 2015 ביקר בירדן נשיא שווייץ, דידייה בורקהלטר, שם נפגש עם שר החוץ הירדני. על פי הלשכה השווייצרית המרכזית לסטטיסטיקה, בסוף שנת 2015 התגוררו בירדן שלוש מאות ואחד אזרחים שווייצרים. ירדן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. שווייץ מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה. Bilateral relations Switzerland–Jordan, אתר משרד החוץ של שווייץ EMBASSY OF JORDAN IN BERN, SWITZERLAND EMBASSY OF SWITZERLAND IN AMMAN, JORDAN
גביע המדינה בכדורגל נשים 2012/2013

גביע המדינה בכדורגל נשים לעונת 2012/2013 היא התחרות ה-15 מאז היווסדה. משחקי התחרות החלו ב-20 בינואר 2013 ומשחק הגמר נערך ב-1 במאי 2013 והסתיים בניצחון של מכבי חולון על מ.כ. רמת השרון בדרך לזכייה תשיעית בתואר. בתחרות השתתפו 8 קבוצות ליגת נשים ראשונה בלבד כיוון שבעונה זו התקיימה בנפרד תחרות גביע הליגה השנייה עבור קבוצות מליגת הנשים השנייה. לפי תקנון התחרות, בעונה זו התקיימו 3 סיבובים בלבד כשכל הקבוצות החלו להשתתף בשלב רבע הגמר. משחקי חצי הגמר התקיימו בהצגה כפולה ב-26 בפברואר באצטדיון המושבה בפתח תקווה. עונת 2012/2013 בליגת כדורגל נשים ראשונה עונת 2012/2013 בגביע המדינה בכדורגל נשים, באתר ההתאחדות לכדורגל בישראל אורן אהרוני, כדורגל נשים: מכבי חולון מחזיקת גביע המדינה, באתר ynet, 1 במאי 2013 ערן פיש, ‏צפו במכבי חולון מביסה 1:7 את רמה"ש ומניפה את גביע המדינה, באתר ערוץ הספורט, 1 במאי 2013
הר פורבס (אלברטה)

הר פורבס (באנגלית: Mount Forbes) הוא ההר השמיני בגובהו בהרי הרוקי הקנדיים, ההר ממוקם בשטח הפארק הלאומי באנף בפרובינציית אלברטה שבקנדה. גובהו של ההר 3,612 מטרים מעל פני הים, והוא מתנשא לגובה של 1,629 מטרים מעל סביבתו; ההר הוא ההר ה-35 בגובהו בקנדה (ה-5 בגובהו באלברטה), וה-94 בהתנשאותו בקנדה (ה-6 בהתנשאותו באלברטה). ההר ממוקם 18 קילומטרים דרומית-מערבית למעבר נהר ססקצ'ואן. הטיפוס הראשון לפסגת ההר אירע ב-10 באוגוסט 1902. הטיפוס בוצע על ידי מדריכי הטיפוס האחים השווייצרים כריסטיאן והאנס קאופמן (Christian Kaufmann ו- Hans Kaufmann) אשר הדריכו את המטפסים הבריטיים ג'ון נורמן קולי (J. Norman Collie), ג'יימס אאוטראם (James Outram), יו סטאטפילד (Hugh E.M. Stutfield), ג'ורג 'מ. ויד (George M. Weed), והרמן וולי (Herman Woolley). שמו של ההר ניתן לו על ידי ג'יימס הקטור חבר משלחת פאליסר בשנת 1859. ההר נקרא על שמו של אדוארד פורבס, ששימש כפרופסור להיסטוריה של הטבע באוניברסיטת אדינבורו שבסקוטלנד, באמצע המאה התשע עשרה. • Dave Birrell, 50 Roadside Panoramas in the Canadian Rockies, P 43 • Hugh E. M. Stutfield, J. Norman Collie, Climbs and Exploration in the Canadian Rockies, PP 37, 111, 146 153 מדיה וקבצים בנושא הר פורבס בוויקישיתוף הר פורבס באתר ממשלת קנדה הר פורבס באתר "אנציקלופדיית ההרים הקנדית" הר פורבס באתר peakbagger הר פורבס באתר peakfinder הר פורבס באתר peakware מידע למטפסים על הר פורבס באתר summitpost הר פורבס באתר peakery תרשים הנוף הנשקף מהר פורבס באתר peakvisor תחזית מזג אוויר עדכנית עבור הר פורבס (לפי גבהים) מידע גאוגרפי והיסטורי לפי מקור אחר 3,617 מטרים מעל פני הים. לפי מקור אחר מתנשא לגובה של 1,649 מטרים מעל סביבתו הרי אלברטה לפי גובהם הרי אלברטה לפי התנשאותם
ויליאם וילקינס

ויליאם וילקינס (באנגלית: William Wilkins;‏ 20 בדצמבר 1779 – 23 ביוני 1865) היה חבר בית הנבחרים של ארצות הברית וחבר הסנאט של ארצות הברית מטעם מדינת פנסילבניה, חבר שני בית המחוקקים של פנסילבניה, שופט בבית המשפט המחוזי של ארצות הברית (אנ') במערב פנסילבניה, שגריר ארצות הברית ברוסיה ומזכיר המלחמה של ארצות הברית. ויליאם וילקינס נולד בקרלייל (אנ'), פנסילבניה. הוא למד באקדמיה של פיטסבורג, קודמתה של אוניברסיטת פיטסבורג. הוא למד משפטים וסיים את לימודיו בדיקינסון קולג' שבעיר הולדתו ב-1802. לאחר מכן הוא התקבל ללשכת עורכי הדין והחל לעבוד כעורך דין בלקסינגטון, קנטקי בין השנים 1806 – 1807. לאחר מכן ועד 1815 הוא המשיך בעבודתו בפיטסבורג. ב-1810 הוא סייע בהקמתה של חברה תעשייתית בפיטסבורג. הוא היה הנשיא הראשון של הבנק של פיטסבורג ונשיא מועצת העיר בין השנים 1816 – 1819. בין השנים 1819 – 1820 הוא היה חבר בית המחוקקים של פנסילבניה. בין השנים 1820 – 1824 הוא היה נשיא בית המשפט של המחוז החמישי של פנסילבניה. ב-10 במאי 1824 מונה וילקינס על ידי נשיא ארצות הברית ג'יימס מונרו כשופט בבית המשפט המחוזי של ארצות הברית (אנ') במערב פנסילבניה, לאחר שהתפקיד התפנה בעקבות מותו של ג'ונתן הוג' ווקר. ב-12 במאי אותה שנה אושר מינוי זה על ידי הסנאט. ב-14 באפריל 1831 הוא התפטר מתפקידו. במהלך כהונתו זו הוא התמודד על מושב בבית הנבחרים של ארצות הברית ב-1826. שנתיים לאחר מכן הוא התמודד שוב ונבחר, אך וויתר על תפקידו עוד לפני שהושבע. וילקינס נבחר מטעם המפלגה הדמוקרטית כחבר בסנאט מטעם פנסילבניה וכיהן מ-4 במרץ 1831 ועד 30 ביוני 1834, כאשר הוא התפטר. בשנתיים הראשונות לכהונתו הוא שימש כיושב ראש ועדת המשפט של הסנאט ובשנתיים האחרונות כיושב ראש ועדת החוץ של הסנאט. לאחר שסיים את כהונתו שירת וילקינס כשגריר ארצות הברית ברוסיה בין השנים 1834 – 1836. לאחר סיום כהונתו ברוסיה ועד 1843 הוא שב לפיטסבורג והמשיך בעסקי עריכת הדין. ב-1840 הוא ניסה להיבחר ללא הצלחה לקונגרס. ב-1843 נחבר וילקינס כנציג המפלגה הדמוקרטית מטעם פנסילבניה לבית הנבחרים וכיהן מ-4 בדצמבר 1843 ועד 14 בפברואר 1844, כאשר הוא התפטר. בתקופה זו הוא היה יושב ראש ועדת המשפט של בית הנבחרים. ב-1844 מונה וילקינס כמזכיר המלחמה של ארצות הברית על ידי נשיא ארצות הברית ג'ון טיילר ובתפקיד זה הוא כיהן כשנה. לאחר סיום תפקידו הוא שב לעסקי עריכת הדין בפיטסבורג. בין השנים 1855 – 1857 הוא כיהן בסנאט של פנסילבניה ולאחר מכן שב שוב לעסקי עריכת הדין. ויליאם וילקינס נפטר ב-23 ביוני 1865 בהומווד, כיום פרבר של פיטסבורג ונטמן בבית הקברות המקומי. אחיו, ג'ון וילקינס הבן, שירת כקצין בדרגת מייג'ור גנרל בצבא ארצות הברית. אחיינו, רוס וילקינס, היה שופט במישיגן. על שמו נקראה העיירה וילקינס במחוז אלגייני שבפנסילבניה שבו שוכנת פיטסבורג. העיירה וילקינסבורג השוכנת באותו מחוז נקראה על שם אחיו. מדיה וקבצים בנושא ויליאם וילקינס בוויקישיתוף ויליאם וילקינס במדריך הביוגרפי של השופטים הפדרליים. (באנגלית) ויליאם וילקינס, באתר המדריך הביוגרפי של הקונגרס של ארצות הברית (באנגלית) ויליאם וילקינס, באתר "Find a Grave" (באנגלית) Starrett, Agnes Lynch (1937). Through one hundred and fifty years: the University of Pittsburgh. Pittsburgh, PA: University of Pittsburgh Press. p. 45.
שרפת הרכבת בפקיסטן (2019)

שרפת הרכבת בפקיסטן (2019) התרחשה ב-31 באוקטובר 2019, ברכבת שהייתה בדרכה מקראצ'י לרוואלפינדי שבפקיסטן, כתוצאה מפיצוץ שאירע באחד מקרונות הרכבת. מרשויות פקיסטן נמסר כי הפיצוץ נגרם ככל הנראה עקב שימוש בגזייה, בה השתמשו נוסעים כדי לבשל, אך נסיבות התקרית עדיין בחקירה. 75 בני אדם נהרגו באסון, ו-43 לפחות, נפצעו, 11 מתוכם במצב קשה. זהו אסון הרכבת החמור ביותר בפקיסטן מאז אסון הרכבת בגוטקי בשנת 2005, בה נספו למעלה מ-150 בני אדם. התקרית אירעה בשעה 6:18 בבוקר, במחוז ראהים יאר קאן, בחבל פנג'אב. שר הרכבות הפקיסטני, ראשיד אחמד, הודיע כי 2 גזיות התפוצצו, וגרמו להתלקחותה של הרכבת. אולם על פי דיווחים אחרים, המבוססים על עדויות ראייה, השרפה נגרמה עקב כשל חשמלי. שלושה מקרונות הרכבת נשרפו כליל. הרכבת נשאה 933 בני אדם, מתוכם 207 שהתמקמו בקרונות שהתלקחו. צבא פקיסטן נחלץ לסייע בזירת האסון. אלה שנפצעו באורח קשה הובהלו לבתי חולים בבהוולפור ובמולטאן, ואילו אלה שנפצעו באורח קל הובהלו לבתי חולים בראהים יאר קאן. על פי דיווחים ועדויות ראייה, לכוחות הכיבוי לקח כ-20 דקות עד שהצליחו להשתלט על האש. זמן מה לאחר מכן, הגיעה רכבת נוספת לזירה, והסיעה את אלה שנותרו לרוואלפינדי. על פי דיווחים, הרכבת הגיעה לעצירה מוחלטת רק 20 דקות אחרי שפרצה השרפה, ומרבית ההרוגים מתו בעודם קופצים כדי להימלט מהקרונות הבוערים, זאת על אף הפעלת בלם החירום. 54 מן הקרבנות נכוו באורח קשה כה בגופם, שנדרש היה לערוך בדיקות DNA על מנת לזהות אותם. ראש ממשלת פקיסטן, עימראן ח'אן, הורה על ועדת חקירה מיידית לבירור נסיבות התאונה. שר הרכבות, רשיד אחמד, הודיע על קרן פיצויים בסך של 1.5 מיליון רופי פקיסטני עבור משפחות ההרוגים. כמו כן הודיע על קרן פיצויים בסך של חצי מיליון רופי פקיסטני לפצועים. פקיסטן: 73 הרוגים בשרפה שפרצה ברכבת בשל פיצוץ בלון גז, באתר וואלה, ‏31 באוקטובר 2019 "Death toll from Tezgam train fire climbs to 74". Geo News. 31 אוק' 2019. {{cite news}}: (עזרה) "Tezgam fire death toll reaches 75". The Express Tribune. 3 בנובמבר 2019. {{cite news}}: (עזרה) פקיסטן: יותר מ-150 הרוגים בתאונת רכבות, באתר ynet, 13 ביולי 2005
הר פורבס

האם התכוונתם ל... הר פורבס (אלברטה) – הר בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה הר פורבס (קולומביה הבריטית) – הר בפרובינציית קולומביה הבריטית שבקנדה הר פורבס (ניו סאות' ויילס) – הר במדינת ניו סאות' ויילס שבאוסטרליה הר פורבס (הטריטוריה הצפונית) – הר בטריטורייה הפדרלית הטריטוריה הצפונית שבאוסטרליה הר פורבס (ניו זילנד) – הר באי הדרומי של ניו זילנד
סלבה מוסקבה

סלבה מוסקבה הוא מועדון רוגבי רוסי ממוסקבה, המשתתף בליגת הרוגבי המקצוענית, ליגת הרוגבי הבכירה ברוסיה. המועדון נחשב לאחד החזקים במדינה אם כי נאבק להתמודד מול יריבתה העירונית: VVA Monino. בעונת 2021 העפילה לחצי גמר הגביע הרוסי ברוגבי. אליפות ברית המועצות / רוסיה זכייה (2): 1979, 1982 סגנות (5): 1976, 1977, 1985, 1986, 2008 הגביע הסובייטי / הרוסי זכייה (3): 1981, 1985, 1989 אתר האינטרנט הרשמי של סלבה מוסקבה סלבה מוסקבה, ברשת החברתית אקס (טוויטר) סלבה מוסקבה, ברשת החברתית אינסטגרם סלבה מוסקבה, ברשת החברתית VK
גבעת ביקון (אנטארקטיקה)

גבעת ביקון (באנגלית: Beacon Hill) היא גבעה מכוסה קרח, בצורת כיפה, במישור המימונט בארץ גרהאם, בחצי האי האנטארקטי שבאנטארקטיקה. הגבעה ממוקמת 3.5 קילומטרים צפונית-מזרחית לגבעת מקלאוד. הגבעה משקיפה על הבקע המפריד בין קרחון נורת'איסט לבין קרחון בילז גאלץ'. גובהה של הגבעה 1,810 מטרים מעל פני הים, והיא מתנשאת לגובה של 120 מטרים מעל רמת הקרח המקיפה אותה. הגבעה מופתה לראשונה על ידי השירות האנטארקטי של ארצות הברית. בין השנים 1946–1950 הגבעה מופתה על ידי סקר שטחי חסות איי פוקלנד כשהסוקרים יצאו מהאי סטונינגטון. בנובמבר - דצמבר 1940 הפעיל השירות האנטארקטי של ארצות הברית תחנה מטאורולוגית בסמוך לגבעה, מדרום-מערבה לה; ובין השנים 1940–1941 הפעיל השירות האנטארקטי של ארצות הברית מגדלור על הגבעה - ומכאן שמה ("Beacon" משמעו "איתות אור"). גבעת ביקון באתר הסקר הגאולוגי של ארצות הברית גבעת ביקון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על מיפוי הגבעה
בבילון

בבילון הוא שמה היווני של העיר בבל והממלכה הנקראת על שמה. האם התכוונתם ל... חברות בבילון (חברה) – שמה הקודם של חברה ישראלית העוסקת בהשקעות הון סיכון, השקעות פיננסיות ומימון מוצר ופרסום באינטרנט; שמה הנוכחי הוא "אברא טכנולוגיות מידע". בעבר הייתה בעלת תוכנת התרגום "בבילון" בבילון תוכנה – חברה ישראלית שמאוקטובר 2014 היא הבעלים של תוכנת התרגום "בבילון" בבילון (תוכנה) – תוכנת תרגום שפותחה על ידי חברת "בבילון בע"מ" ומאוקטובר 2014 היא בבעלות חברת "בבילון תוכנה בע"מ" קולנוע וטלוויזיה בבילון 5 – סדרת מדע בדיוני אמריקנית מסוגת אופרת חלל, שודרה מ-1993 עד 1998 מלון בבילון – סדרת טלוויזיה בריטית שמבוססת על ספר בעל אותו שם מאת הסופר אימוגן אדוארד ג'ונס. שודרה מ-2006 עד 2009 בבילון ברלין – סדרת טלוויזיה נאו-נואר גרמנית, משודרת מ-2017 בבילון (סרט) – סרט דרמה תקופתית אמריקאי משנת 2022 בבימויו של הקולנוען דמיאן שאזל שירים Rivers of Babylon – שיר בסגנון הספיריטואלז שנכתב על ידי ברנט דאו וטרוור מקנוטון מלהקת המלודיאנס Babylon (שיר) − שיר של הזמרת-יוצרת האמריקאית ליידי גאגא מתוך אלבומה "Chromatica" Babylon (שיר של סיזה) − שיר של הזמרת-יוצרת האמריקאית סיזה מתוך אלבומה "Z" Babylon (שיר של אלי כהן) − שיר של הזמר-יוצר הצרפתי אלי כהן מתוך אלבומו "Des Profondeurs" אישים גאי בבילון – מלחין וקלידן אמריקאי אחר בבילון פארק – רשת לונה פארק ישראלית בבל (פירושונים)
גבעת ביקון

האם התכוונתם ל... אנטארקטיקה גבעת ביקון (אנטארקטיקה) – גבעה בארץ גרהאם שבאנטארקטיקה הונג קונג גבעת ביקון (הונג קונג) – גבעה באזור קאולון טונג שבהונג קונג הממלכה המאוחדת תחנת הממסר גבעת ביקון – תחנת ממסר הממוקמת על גבעת ביקון בשטח הכפר מארלדון בדבון שבאנגליה גבעת ביקון (דורסט) – גבעה הצופה על העיר פול בדורסט שבאנגליה גבעת ביקון (סאסקס) – שמורת טבע הממוקמת על גבעת ביקון בפרוורי ברייטון במזרח סאסקס שבאנגליה גבעת ביקון (ברג'קלייר, המפשייר) – גבעה בסמוך לכפר ברג'קלייר בצפון המפשייר שבאנגליה גבעת ביקון (וורנפורד, המפשייר) – גבעה בסמוך לכפר וורנפורד ושמורת טבע סביבה, בהמפשייר שבאנגליה גבעת ביקון (לסטרשייר) – גבעה בלסטרשייר שבאנגליה גבעת ביקון (רכס קרומר, נורפוק) – הנקודה הגבוהה ביותר בנורפוק שבאנגליה ארצות הברית גבעת ביקון (קליפורניה) – גבעה במדינת קליפורניה שבארצות הברית גבעת ביקון (בוסטון) – גבעה עליה נבנתה העיר בוסטון שבארצות הברית גבעת ביקון (קונטיקט) – פסגה במדינת קונטיקט שבארצות הברית גבעת ביקון (וושינגטון) – פסגה בסמוך לספוקיין במדינת וושינגטון שבארצות הברית קנדה פארק גבעת ביקון – פארק סביב גבעת ביקון בשטח העיר ויקטוריה בפרובינציית קולומביה הבריטית שבקנדה
בבילון (תוכנה)

בבילון היא תוכנת תרגום ישראלית. מתחילת פיתוחה הייתה התוכנה בבעלות חברת בבילון בע"מ, ובאוקטובר 2014 נמכרה לחברת בבילון (תוכנה) בע"מ. דרך פעולת התוכנה היא כאשר משתמש לוחץ על טקסט בעזרת צירוף מקשים מוגדר (ברירת המחדל היא לחצן ימני + Ctrl), נפתח חלון שבו מתורגם או מוסבר המונח המבוקש. מקור שמה של החברה ושל התוכנה הוא בסיפור מגדל בבל שבתנ"ך, בו מסופר כי בעיר העתיקה בבל, בלל (ערבב) אלוהים את לשונות כל גויי הארץ. התוכנה פותחה על ידי אמנון עובדיה, שביולי 1997 ייסד את חברת בבילון בע"מ, יחד עם יקי דוניץ מקבוצת משוב מחשבים ושוקי פרמינגר, אשר שימש כמנכ"ל הראשון. בשנת 1998 נרכשה השליטה בחברה על ידי פורמולה מערכות בראשות דני גולדשטיין. התוכנה הופצה בחינם עד 2001, ומאז החלה להימכר בתשלום. בשנת 2005 השיקה החברה, יחד עם מודן, מילון אלקטרוני המבוסס על המילונים של בבילון אך מהווה מוצר חומרה עצמאי נפרד (גאדג'ט), שלא כמו תוכנות קודמות שפיתחה החברה, שנועדו למחשבים אישיים. מ-21 בדצמבר 2005 החלה תוכנת בבילון להציג ישירות גם מידע מוויקיפדיה, כולל ויקיפדיה העברית, וכן מאנציקלופדיה ynet‏. תוכנת "בבילון" תומכת רשמית בתרגום ל-77 שפות. בנוסף, קהילת המשתמשים של התוכנה יוצרת מילונים משלה למגוון שפות. ישנם בתוכנה גם מילונים וספרים מקצועיים שניתן לרכוש תמורת תוספת תשלום, כגון מילון אבן-שושן, אנציקלופדיה בריטניקה ומילון אוקספורד. התוכנה גם תומכת בטכנולוגיית Text-to-Speech של מיקרוסופט, שמאפשרת לשמוע את ההגייה הנכונה של מילים בשפות רבות. גרסה 6 של תוכנת בבילון, שיצאה ב-30 באפריל 2006, אפשרה תרגום מכונה של משפטים שלמים. בגרסה 7 של התוכנה, שיצאה ב-15 באוקטובר 2007, שופר ממשק התוכנה, ונוספה פונקציית השלמה אוטומטית. באוקטובר 2014 מכרה חברת בבילון בע"מ את תוכנת "בבילון" לחברת בבילון תוכנה בע"מ, שבשליטת אמנון עובדיה. מאז התוכנה חזרה להיות מופצת בחינם, אף שעדיין יש אפשרות לשדרג לגרסת פרמיום בתשלום. תוכנות אבטחה שונות זיהו את "בבילון" כתוכנה לא רצויה (Potentially Unwanted Program), ואף כנוזקה. הסרגל של בבילון גם הוא, היה מזוהה כנוזקה, ונכון ל-2011 אתרי הורדות כדוגמת Cnet Download החביאו אותו בהתקנות של תוכנות המוצעות בהם. מאז מכירתה של התוכנה באוקטובר 2014 לחברת בבילון תוכנה בע"מ, התוכנה מופצת ללא כל תוספים והצעות לתוכנות נלוות וכתוצאה מכך במרבית תוכנות האנטי-וירוס היא אינה מסומנת עוד כתוכנה לא רצויה/זדונית, יחד עם זאת תוכנות אחרות מזהות אותה כתוכנה זדונית. אתר האינטרנט הרשמי של בבילון מילון מקוון של בבילון בבילון: מילון בלחיצת עכבר, באתר "חדשנות ישראלית" אלה יעקבי, ‏בבילון: רוצים להיות מיראביליס, חולמים שהם הוטמייל, באתר גלובס, 15 באפריל 1998 שמוליק שלח, בבילון והאינטרנט כבר לא, באתר nrg‏, 31 באוגוסט 2005 עידו קינן, וויקיבבילון, באתר nrg‏, 26 בינואר 2006 לינור הרץ, גרסה חדשה לתוכנת התרגום בבילון, הארץ, 1 במאי 2006 "PUP.Optional.Babylon.A removal guide". malwareremovalguides (באנגלית). 2013-08-06. נבדק ב-2017-05-23. "Remove Babylon Search hijack (Uninstall Guide)". MalwareTips Blog (באנגלית אמריקאית). 2013-02-04. נבדק ב-2017-05-23. "Remove Babylon Toolbar (Removal Instructions)". MalwareTips Blog (באנגלית אמריקאית). 2012-10-08. נבדק ב-2017-05-23. Popular network tool Nmap in CNET security brouhaha, Naked Security, ‏2011-12-06 9 Dec 2011 at 13:04, John Leyden tweet_btn(), Download.com sorry for bundling Nmap with crapware
משחקי הספורט המוטורי

משחקי הספורט המוטורי (באנגלית: FIA Motorsport Games) הם אירוע של תחרויות ספורט ספורט מוטורי בקטגוריות שונות. האירוע, המאורגן של ידי הפדרציה הבינלאומית לרכב (FIA), נערך לראשונה בנובמבר 2019 באיטליה. בתחרות משתתפות נבחרות המייצגת את המדינות השונות החברות בפדרציה. הרעיון לקיום המשחקים המוטוריים הוצג לראשונה במהלך חודש יוני 2019. המשחקים הראשונים התקיימו במסלול וללונגה, הסמוך לרומא. התחרויות נערכו בשש קטגוריות: טורינד, גרנד-טורינג, פורמולה 4, סלאלום קארטינג, דריפט ותחרויות סימולטורים. בתחרויות השתתפו נהגי מרוצים מ-49 מדינות, ביניהן ישראל. סבב המשחקים השני תוכנן להתקיים באוקטובר 2020 במרסיי, אך נדחה בשל התפרצות מגפת הקורונה בעולם והתקיים לבסוף באוקטובר 2022. הסבב השלישי צפוי להתקיים באוקטובר 2024 בספרד. אתר האינטרנט הרשמי של משחקי הספורט המוטורי משחקי הספורט המוטורי, ברשת החברתית פייסבוק משחקי הספורט המוטורי, ברשת החברתית אינסטגרם משחקי הספורט המוטורי, סרטונים בערוץ היוטיוב New 'FIA Motorsport Games' announced with Rome as Inaugural Host City 31 October - 3 November 2019, FIA, 28 June 2019 Marseille and Circuit Paul Ricard to Host 2020 FIA Motorsport Games, 27 January 2020